כפר מסריק

[ממוזער|250px|אמא אדמה, פסל אבן הנמצא בקיבוץ, מעשה ידי הפסל [אהרון אשכנזי, מראשוני החברים בקיבוץ]]
**כְּפַר-מַסָּרִיק** הוא קיבוץ מתנועת הקיבוץ הארצי ב הנמצא בשפלת עכו, ליד נחל נעמן. הקיבוץ, שעלה להתיישבות במקום הקבע בשנת 1940, נקרא על שם הנשיא הראשון של צ'כוסלובקיה, טומאש גאריג מסריק. הקרקע נרכשה על ידי קק"ל בשנות ה-30 של המאה ה-20. שייך למועצה אזורית מטה אשר.

שטח הקיבוץ, כולל השטח החקלאי המעובד, הוא כ־8,000 דונם.

## היסטוריה
250px|ממוזער|שמאל|שעון שמש במדשאה המרכזית שנבנה לרגל 50 שנה לקיבוץ
הקיבוץ נוסד בשנת 1933 בשכונת בת גלים בחיפה על ידי קבוצות חלוצים חברי תנועת השומר הצעיר מליטא וצ'כוסלובקיה שעלו כחלק מהעלייה החמישית, ולכן נקבע שמו הראשון של הקיבוץ: "צ'כו־ליטא".

בשנת 1934 עבר הקיבוץ לקריית חיים המערבית, מערבה לפסי מסילת הברזל, היכן ששכן בסיס צבאי, מצפון מערב לאצטדיון קריית חיים של היום. הוא נשא אז את השם "משמר זבולון". בתקופה זו הוקמו משפחות של חברי הקיבוץ והוקם משק חקלאי ראשון שכלל גן ירק ורפת.

בשנת 1937 הצטרף לקיבוץ גרעין "היוצר" מפולין. בתאריך 29 בנובמבר 1938 הקימו החברים את היישוב ה-28 מבין יישובי חומה ומגדל, בסמוך לבית חרושת ללבנים "נעמן". בשנת 1940, הוא עבר לאתר הקבע מצד מזרח לכביש חיפה-עכו, ומדרום לקיבוץ עין המפרץ. במקום זה הוא שוכן עד היום. מאז נקרא שמו "כפר מסריק", על שמו של טומאש גאריג מסריק.

חדר האוכל הבנוי בכפר מסריק תוכנן על ידי האדריכל מוניו גיתאי-ויינרויב ונחנך בשנת 1965.

המועצה לשימור אתרים הציבה שלטי הסבר על מבנים ישנים באזור "חצר ראשונים" כמו המאפיה, מגדל המים, מחסן הירק, חדר האוכל ועוד.

ליד הקיבוץ נמצא בית הספר היסודי "גוונים" בו מתחנכים ילדי הקיבוץ והסביבה. עד 1996 התקיים באותו מתחם מוסד החינוך העל יסודי "נעמן" אשר לאחר מכן אוחד עם בית החינוך אושרת בקיבוץ עברון ונוצר "בית חינוך אופק".

ב-6 בנובמבר 2024 במהלך מלחמת חרבות ברזל, ירה חזבאללה מטח רקטות ששוגר אל עבר יישובי אזור נהריה. כתוצאה מהירי נהרג תושב הקיבוץ סיוון שדה בן 18 בעת שניסה לתפוס מחסה בשטחים החקלאיים של הקיבוץ בהם עבד.

## תעשייה
* בשנות ההתיישבות הראשונות הקימו חברי הקיבוץ שני מפעלי תעשייה גדולים וחשובים: "נעמן" לייצור לבנים שרופות לבניה וכן רעפים וצינורת. וגם את "אסקר" לייצור אספלט קר וצבעים.
* בתחילת שנות השבעים, יצר הקיבוץ קשר עם חברת הטלוויזיות סילורה מפינלנד והתחיל לייצר טלוויזיות שחור-לבן בחדר האוכל הישן תחת הדרכתם תחת המותג "סילורה". לאחר מכן ייצר המפעל במשך מספר שנים טלוויזיות צבעוניות, לאחריהם שינה המפעל כיוון וכיום הוא משווק ונותן שרות לציוד קליטה מלויינים.
* בשנת 1978 הקים הקיבוץ את מפעל "דוקרט" המייצר אריזות קרטון מודפסות.
* חקלאות - הקיבוץ מגדל אבוקדו, כותנה, תירס, עגבניות, חמניות, בוטנים, פפריקה וחיטה
*ושלושה ענפי בעלי חיים: רפת לחלב, לול עופות לפיטום ודגים בבריכות מים מתוקים.
* תיירות - בשנת 2023 עלה כפר מסריק לשלב הגמר בתחרות של האו"ם לבחירת "כפר התיירות הטוב בעולם".

קובץ:Sculpture by Aharon Ashkenazi in Kfar Masaryk.jpg|פסל של אהרון אשכנזי ב"חצר ראשונים" בכפר מסריק
קובץ:Dining hall in Kfar Masaryk.jpg|חדר האוכל בכפר מסריק
קובץ:The first shack in Kfar Masaryk.jpg|הצריף הראשון בכפר מסריק
קובץ:Founders courtyard in Kfar Masaryk (3).jpg|"חצר ראשונים" בכפר מסריק
קובץ:Water tower in Kfar Masaryk.jpg|מגדל המים ב"חצר ראשונים" בכפר מסריק
קובץ:Alarm bell in Kfar Masaryk.jpg|פעמון האזעקה בכפר מסריק
קובץ:Founders courtyard in Kfar Masaryk (7).jpg|בניין הסנדלריה והנגריה ב"חצר ראשונים" בכפר מסריק
קובץ:Memorial plaque to T.G. Masaryk in Kfar Masaryk.jpg|לוחית זיכרון לטומאש מסריק בכפר מסריק
קובץ:Dining hall at Kfar Masaryk.jpg|טקסט=|חדר האוכל
קובץ:PikiWiki Israel 13965 Kibbutz Dining Hall.JPG|טקסט=|חדר האוכל
קובץ:תל דעוך2.jpg|השדות החקלאיים של כפר מסריק


## קישורים חיצוניים

* כפר מסריק באתר הרשות לפיתוח הגליל
* כפר מסריק אתר קהילנט של הקיבוץ
* תמונות מאוסף קיבוץ כפר מסריק מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* בית ספר יסודי גוונים עין המפרץ
*  קיבוץ השומר הצעיר משמר זבולון עולה להקמת בית חרושת נעמן, 1938, באתר ארכיון הסרטים הישראלי בסינמטק ירושלים
*  יסוד כפר מסריק, 1940, באתר ארכיון הסרטים הישראלי בסינמטק ירושלים
* 
* 
* מיכאל יעקובסון: סיבוב בחדר האוכל בקיבוץ כפר מסריק, באתר 'חלון אחורי', 5 בדצמבר 2020
* 
[ממוזער|הנשיא הראשון של [צ'כוסלובקיה, טומאש גאריג מסריק, שעל שמו נקרא הקיבוץ]]

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קיבוצי הקיבוץ הארצי
קטגוריה:קיבוצים
קטגוריה:יישובי חומה ומגדל
קטגוריה:מפרץ חיפה
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1938
קטגוריה:הנצחת צ'כים בישראל
קטגוריה:קיבוצים במחוז הצפון